Un nou caz cu varianta Omicron a fost confirmat în România.
Un nou caz cu varianta Omicron a virusului SARS-CoV-2 a fost confirmat în România. Persoana infectată este un contact al pacientei din Brașov.
Un nou caz cu varianta Omicron a virusului SARS-CoV-2 a fost confirmat în România. Este vorba de un bărbat, contact al femeii din Brașov, care a fost repatriată din Africa de Sud.Potrivit Ministerului Sănătății, noul caz a fost înregistrat la un bărbat, în vârstă de 56 de ani, din Brașov.Acesta este contact de familie cu pasagera cursei din Africa de Sud care a aterizat la București în data de 30 noiembrie 2021 și care a fost confirmată cu tulpina Omicron în data de 4 decembrie 2021.Bărbatul este izolat la domiciliu, iar starea sa de sănătate este bună.Bărbatul este vaccinat cu schema completă de vaccinare.Până în prezent, pe teritoriul României au fost confirmate trei cazuri cu varianta Omicron a virusului SARS-Cov-2.